அமோலக் சந்த் ஜெயின்

அமோலக் சந்த் ஜெயின் (Amolak Chand Jain) (பிறப்பு 1928) ஒரு இந்திய இயற்கை விளைபொருள் வேதியியலாளர், கல்வியாளரும் மற்றும் டெல்லி பல்கலைக்கழகம், ஜம்மு பல்கலைக்கழகம் மற்றும் இமாச்சல பிரதேச பல்கலைக்கழகத்தில் வேதியியல் துறையின் தலைவரும் ஆவார்.  பாலிபினால்கள், ஃபிளாவனாய்டுகள் மற்றும் ஐசோஃப்ளேவனாய்டுகள் மற்றும் அவற்றின் தொகுப்புகள் பற்றிய ஆய்வுகளுக்காக இவர் நன்கு அறியப்படுகிறார்.  இவர் இந்திய தேசிய அறிவியல் கழகம் மற்றும் தேசிய அறிவியல் கழகம் இந்தியா  ஆகியவற்றின் தேர்ந்தெடுக்கப்பட்ட கூட்டாளியாகவும், சர்வதேச இயற்பியல் அகாதெமியின் வாழ்நாள் உறுப்பினராகவும் உள்ளார்.  அறிவியல் ஆராய்ச்சிக்கான இந்திய அரசின் உச்ச நிறுவனமான அறிவியல் மற்றும் தொழிலக ஆய்வு மன்றம், வேதியியல் அறிவியலுக்கான அவரது பங்களிப்புகளுக்காக, 1969 ஆம் ஆண்டில், அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதை வழங்கியது.

 சுயசரிதை 
இந்தியாவின் தலைநகரான தில்லியில் ஜுகல் கிஷோர் ஜெயின் மற்றும் கலாவதி தம்பதியருக்கு 27 டிசம்பர் 1928 இல் பிறந்த அமோலக் சந்த் ஜெயின், டெல்லி பல்கலைக்கழகத்தில் 1948-ஆம் ஆண்டில் வேதியியலில் (BSc ஹான்ஸ்) பட்டம் பெற்றார்.  1950-ஆம் ஆண்டில் அதே பல்கலைக்கழகத்தில் முதுகலைப் பட்டம் பெற்றார்  சிறிது காலம் தனது கல்லூரியில் ஆராய்ச்சி உதவியாளராகப் பணியாற்றிய பிறகு, 1952 ஆம் ஆண்டு வேதியியல் துறையில் விரிவுரையாளராகத் தனது பணியைத் தொடங்கினார். மேலும், புகழ்பெற்ற வேதியியலாளரும் பத்மபூஷன் பெற்றவருமான டி.ஆர்.சேஷாத்ரியின் வழிகாட்டுதலின் கீழ் முனைவர் பட்டப் படிப்பை மேற்கொண்டார். 1954-ஆம் ஆண்டில் முனைவர் பட்டம் பெற்றார். 1956-ஆம் ஆண்டில் கேம்பிரிச்சுப் பல்கலைக்கழகத்திற்குச் சென்ற இவர், அரசு கழகத்தின் ஆய்வுறுப்பினரான ஜார்ஜ் வாலஸ் கென்னரின் ஆய்வகத்தில் குளோரோபில் தொகுப்பு பற்றிய ஆராய்ச்சிகளை மேற்கொண்டார், மேலும் 1958-ஆம் ஆண்டில் மற்றொரு முனைவர் பட்டத்தைப் பெற்றார். தில்லி பல்கலைக்கழகத்தில் தனது பணியை மீண்டும் தொடங்க அதே ஆண்டு இந்தியாவுக்குத் திரும்பிய இவர் , இந்திய தேசிய அறிவியல் கழகத்தின் மூத்த ஆராய்ச்சி உதவித்தொகையில் தனது ஆராய்ச்சியைத் தொடர்ந்தார். 1961 ஆம் ஆண்டு முதல் வாசகராகப் பணியாற்றிய போது, 1966 ஆம் ஆண்டில் யுனெஸ்கோவின் ஆய்வு மாணவர் உதவித்தொகையைப் பெற்றார், இது மாஸ்கோவில் தனது ஆராய்ச்சியைத் தொடர அவருக்கு உதவியது, இது அவருக்கு 1967- ஆம் ஆண்டில் அறிவியலில் முனைவர் பட்டத்தைப் பெற்றது. இரண்டு ஆண்டுகளுக்குப் பிறகு, இவர் ஜம்மு பல்கலைக்கழகத்தில் வேதியியல் துறையின் பேராசிரியராகவும் தலைவராகவும் நியமிக்கப்பட்டார், அங்கு இவர் 1973 வரை தங்கியிருந்தார், இவர் ஹிமாச்சல பிரதேச பல்கலைக்கழகத்தில் வேதியியல் துறையின் தலைவராக இருந்தார். 1978-ஆம் ஆண்டில், இவர் தில்லி பல்கலைக்கழகத்திற்குத் திரும்பினார், அங்கு அவர் தனது வாழ்நாள் முழுவதையும் கழித்தார். இடையில், அவர் டெக்சாஸ் வேளாண்மை மற்றும் இயந்திரவியல் பல்கலைக்கழகம் (1986), புடாபெஸ்ட் பல்கலைக்கழகம் மற்றும் மொரிஷியஸ் பல்கலைக்கழகம் (1989-90) ஆகியவற்றில் வருகைப் பேராசிரியராகப் பணிபுரிந்தார்.

ஜெயின் தனது ஆராய்ச்சி வாழ்க்கையின் ஆரம்பத்தில் பாலிஃபீனால்களில் பணிபுரிந்தார், இயற்கை பொருட்களில் உள்ள பல சேர்மங்களின் கட்டமைப்பை தெளிவுபடுத்தினார். இந்த காலகட்டத்தில், அவர் குளோரோபில்களின் உயிரியக்கத்தில் பணியாற்றினார் மற்றும் பாலிபீனால்களின் தொகுப்புக்கான புதிய நெறிமுறைகளை உருவாக்கினார். பின்னர், அவர் ஃபிளாவனாய்டுகள் மற்றும் ஐசோஃப்ளவனாய்டுகளின் வேதியியலில் கவனம் செலுத்தினார், மேலும் இதுபோன்ற பல தயாரிப்புகளின் தொகுப்பை அடைந்ததாகக் கூறப்படுகிறது. சக மதிப்பாய்வு செய்யப்பட்ட இதழ்களில்  வெளியிடப்பட்ட 275 க்கும் மேற்பட்ட கட்டுரைகள் மூலம் இவர் தனது ஆராய்ச்சி கண்டுபிடிப்புகளை வெளியிட்டுள்ளார் மற்றும் கரிம வேதியியல் பற்றிய பாடப் புத்தகத்தை எழுதியுள்ளார். 30 ஆய்வியல் நிறைஞர் பட்டம் மற்றும் 30 முனைவர் பட்ட மாணவர்களுக்கு அவர்களின் படிப்பில் வழிகாட்டினார். இந்தியன் சயின்ஸ் அப்ஸ்ட்ராக்ட்ஸ் ஜர்னலுடன் அஇதன் ஆசிரியர் குழுவின் உறுப்பினராகவும் இவர் தொடர்புடையவர்.

1995 முதல் 2000 வரை இந்திய தேசிய அறிவியல் அகாதெமியின் மூத்த விஞ்ஞானியான ஜெயின், 1985 முதல் 1991 வரை தில்லி பல்கலைக்கழகத்தில் பணியாற்றிய காலத்தில் கல்விப் படிப்புகளை மறுசீரமைப்பதில் பங்களித்தார். இவர் இன்டர்நேஷனல் அகாடமி ஆஃப் பிசிகல் சயின்சஸ், இந்திய வேதியியல் சங்கம், இந்திய அறிவியல் பேராய சங்கம் மற்றும் இந்திய வேதியியல் ஆராய்ச்சி சங்கம் வாழ்நாள் உறுப்பினராக உள்ளார். இவர் 1976 இல் UGC தேசிய பேராசிரியராக இருந்தார். இந்தியாவின் தேசிய அறிவியல் கழகத்தின் தேர்ந்தெடுக்கப்பட்ட உறுப்பினராவார். அறிவியல் மற்றும் தொழிலக ஆய்வு மன்றம்   இந்தியாவின் மிக உயரிய அறிவியல் விருதுகளில் ஒன்றான சாந்தி ஸ்வரூப் பட்நாகர் பரிசை ஜெயினுக்கு வழங்கியது. தில்லி பல்கலைக்கழகம், முதுகலைப் பட்டதாரி மாணவர்களிடையே கரிம வேதியியலில் சிறந்து விளங்குவதை அங்கீகரிப்பதற்காக, பேராசிரியர் ஏசி ஜெயின் பெல்லோஷிப் என்ற வருடாந்திர உதவித்தொகையை நிறுவியுள்ளது.

 மேற்கோள்கள் 

பகுப்பு:வாழும் மக்கள்
பகுப்பு:இந்தியக் கரிம வேதியியலாளர்கள்
பகுப்பு:1928 பிறப்புகள்